
DAY 1 :    สนามบินสุวรรณภูมิ – สนามบินปักกิ่งต้าซิง - เข้าที่พัก         		     (-/-/-)


15.00 น. คณะพร้อมกัน ณ สนามบินสุวรรณภูมิ อาคารผู้โดยสารขาออก ชั้น 4 เคาน์เตอร์สายการบิน VietJet Air (VZ) โดยมีเจ้าหน้าที่ให้การต้อนรับและอำนวยความสะดวกแก่ท่านทั้งเรื่องเอกสารและสัมภาระ
*** หมายเหตุ : เคาน์เตอร์เช็คอินปิดบริการก่อนเวลาเครื่องออก 60 นาที และไม่มีประกาศเตือนผู้โดยสารขึ้นเครื่อง ดังนั้นผู้โดยสารจำเป็นต้องพร้อม ณ ประตูขึ้นเครื่องก่อนเวลาเครื่องออกอย่างน้อย 45 นาที ***
**โหลดน้ำหนักกระเป๋าท่านละ 20 กิโลกรัม และ ถือขึ้นเครื่องได้ท่านละ 7 กิโลกรัม**
18.20 น.  	ออกเดินทางสู่เมืองปักกิ่ง โดยสายการบิน VietJet Air (VZ) โดยเที่ยวบินที่ VZ3718 (ไม่มีบริการอาหารและเครื่องดื่มบนเครื่อง)
00.15+1 น.  เดินทางถึง สนามบินปักกิ่งต้าซิง (Beijing Daxing International Airport) นำท่านเข้าพิธีการตรวจคนเข้าเมือง หลังผ่านพิธีกรรมตรวจคนเข้าเมืองเป็นที่เรียบร้อยแล้ว รับกระเป๋าสัมภาระ เดินทางโดยรถโค้ชปรับอากาศ (เวลาท้องถิ่นที่จีนเร็วกว่าประเทศไทย 1 ชั่วโมง) กรุงปักกิ่งเป็นเมืองหลวงของประเทศจีน เป็นศูนย์กลางทั้งด้านการปกครอง เศรษฐกิจ การคมนาคม และวัฒนธรรมของประเทศกรุงปักกิ่ง มีประวัติศาสตร์ยาวนานกว่า 3,000 ปี เป็นเมืองหลวงโบราณของจีน ตั้งแต่สมัยราชวงศ์เหลียว จิน หยวน หมิง และชิง รวม 5 ราชวงศ์ และเมื่อสถาปนาสาธารณรัฐประชาชนจีนในปี 2492 (ค.ศ. 1949) รัฐบาลพรรคคอมมิวนิสม์จีนก็ได้เลือกปักกิ่งให้เป็นเมืองหลวงของประเทศ 
ที่พัก	:    BEIJING KAIYUAN INTERNATIONAL HOTEL เทียบเท่าระดับ 4 ดาว 
DAY 2 :   พระราชวังฤดูร้อน – ถนนหนานโหลกู่เซี่ยง - Sanlitun Street			(เช้า/กลางวัน/-)  




เช้า :   	       รับประทานอาหารเช้า ณ ห้องอาหารโรงแรม 
นำท่านชม พระราชวังฤดูร้อน พระราชวังอยู่ในกรุงปักกิ่ง ตั้งอยู่ห่างจากพระราชวังต้องห้ามไปทางทิศตะวันตกเฉียงเหนือ ประมาณ 8 กิโลเมตร สถานที่ถูกสร้างมานานเกือบพันปีใช้เป็นสถานที่กักบริเวณฮ่องเต้กวางสู ซึ่งเป็นฮ่องเต้แต่เพียงในนาม อำนาจที่แท้จริงอยู่ที่พระนางซูสีไทเฮา พร้อมชมสิ่งก่อสร้างที่งดงามมากมายให้ได้ชมกันอย่างใกล้ชิด พระราชวังฤดูร้อน เป็นหนึ่งในพระราชวังสำคัญของจีนโบราณที่ยังคงเหลือเป็นหลักฐานความยิ่งใหญ่ตระการตาที่สุดจากอดีต โดยพระราชวังแห่งนี้มีพื้นที่รวมกว่า 3.08 ตารางกิโลเมตร ซึ่งนอกจากอาคารพระราชวังที่ได้รับการก่อสร้างอย่างสวยงามแล้ว ภายในพระราชวังฤดูร้อนยังเต็มไปด้วยสิ่งปลูกสร้างและงานศิลปะที่สวยงามทรงคุณค่าอีกหลายอย่าง ไม่ว่าจะเป็น ทะเลสาบคุนหมิง อันโด่งดังที่เกิดจากการใช้แรงงานคนสรรสร้าง หรือ ภูเขาว่านโซ่วซาน รวมกันกลายเป็นทัศนียภาพอันงดงามขึ้นชื่อในปี 1998 องค์กรยูเนสโกได้มีมติยกย่องให้พระราชวังฤดูร้อนแห่งเมืองปักกิ่ง เป็นหนึ่งในมรดกโลกที่มีคุณค่า ทั้งจากความมหัศจรรย์สถาปัตยกรรมที่ก่อสร้างด้วยมือมนุษย์ และยังเป็นสถาปัตยกรรมอันทรงคุณค่าที่แสดงให้เห็นถึงประวัติศาสตร์และผลงานศิลปะที่ยาวนานของประเทศจีน พระราชวังฤดูร้อนอวี้เหอหยวน พร้อมด้วยอุทยาน ได้รับลงทะเบียนเป็นมรดกโลกภายใต้ชื่อ “พระราชวังฤดูร้อนและอุทยานในกรุงปักกิ่ง” ในการประชุมคณะกรรมการมรดกโลกสมัยสามัญครั้งที่ 22 เมื่อปี พ.ศ. 2541 ที่เมืองเกียวโต ประเทศญี่ปุ่น
เที่ยง :	รับประทานอาหารกลางวัน ณ ภัตตาคาร 
	จากนั้นนำท่านไปยัง ถนนหนานโหลกู่เซี่ยง (Nanluoguxiang) ย่านถนนคนเดินเก่าแก่ที่มีชื่อเสียงของกรุงปักกิ่ง สัมผัสเสน่ห์วิถีชีวิตดั้งเดิมของชาวปักกิ่ง ท่ามกลางสถาปัตยกรรมบ้านเรือนโบราณสไตล์จีนแบบดั้งเดิม หรือที่เรียกว่า “หูท่ง” (Hutong) สองข้างทางเรียงรายไปด้วยร้านค้า ร้านอาหาร คาเฟ่ และร้านขายของที่ระลึกสุดน่ารัก เพลิดเพลินกับการเดินชมบรรยากาศย้อนยุค ผสมผสานความคลาสสิกและความทันสมัยได้อย่างลงตัว พร้อมเลือกชิมอาหารพื้นเมืองและเก็บภาพความประทับใจในย่านวัฒนธรรมเก่าแก่ที่มีชีวิตชีวาของปักกิ่ง
	หลังจากนั้นนำท่านช้อปปิ้งย่าน Sanlitun Street ย่านยอดฮิตสำหรับคนรุ่นใหม่ ที่นี่จะมีหนุ่มสาวปักกิ่งรุ่นใหม่มาเดินกันค่อนข้างเยอะมาก มีแบรนด์ให้ท่านเลือกช้อปปิ้งมากมาย ทั้งBeam,Carhartt,Gentle,Monster ไปจนถึงแบรนด์ดังอย่าง Nike,Uniqlo ก็มีเช่นกันแล้วยังมีร้านอาหาร ร้านขนมต่างๆให้ท่านเลือกชิมมากมาย มีร้านดังอย่าง HeyTea,Butterful&Creamorous และอื่นๆ เหมาะกับการเดินชิลเพลินๆ เป็นย่านที่มีชื่อเสียงในกรุงปักกิ่งและเป็นที่รู้จักในฐานะแหล่งรวมร้านค้า,ร้านอาหารและสถานบันเทิงที่ทันสมัยและมีชีวิตชีวา เหมาะสำหรับนักท่องเที่ยวที่ต้องการสัมผัสบรรยากาศของเมืองและแฟชั่นของคนรุ่นใหม่ 
**อิสระช้อปปิ้งและรับประทานอาหารค่ำตามอัธยาศัย**

ที่พัก	:  	BEIJING KAIYUAN INTERNATIONAL HOTEL เทียบเท่าระดับ 4 ดาว 

DAY 3 :   หอเทียนถาน (ปิดทุกวันจันทร์) – นั่งรถไฟความเร็วสูง G117 (14.00-18.49)	(เช้า/กลางวัน/-)


เช้า :   	รับประทานอาหารเช้า ณ ห้องอาหารโรงแรม
	นำท่านเดินทางสู่ หอเทียนถาน (ปิดทุกวันจันทร์) ครอบคลุมพื้นที่ประมาณ 2.73 ล้านตารางเมตร สร้างขึ้นในปีที่ 18 ของจักรพรรดิหย่งเล่อแห่งราชวงศ์หมิง (ค.ศ. 1420) และก่อสร้างขึ้นและบูรณะขึ้นใหม่ในช่วงรัชสมัยจักรพรรดิเฉียนหลงและจักรพรรดิกวงซูของราชวงศ์ชิงเป็นสถานที่ที่จักรพรรดิแห่งราชวงศ์หมิงและชิงถวายเครื่องบูชาแด่จักรพรรดิและอธิษฐานขอให้พืชผลอุดมสมบูรณ์
เที่ยง :	รับประทานอาหารกลางวัน ณ ภัตตาคาร  
	นำท่านขึ้นรถไฟความเร็วสูงขบวนที่ G117 (14.00 – 18.49) เพื่อเดินทางไปยังเมืองฮาร์บิน
ค่ำ :	        รับประทานอาหารค่ำ อิสระตามอัธยาศัย   
ที่พัก	:  	BAHUANG TONGSHEN HOTEL / YARROW BOUTIQUE HOTEL / HOLIDAY INN 
EXPRESS เทียบเท่าระดับ 4 ดาว

DAY 4 :       เมืองยาปู้ลี่ - ผ่านชมถนนยาเซวี่ย – ร้านเสื้อกันหนาว - หมู่บ้านหิมะ Xuexiang หรือ China Snow 
Town(รวมรถ) – อนุสาวรีย์หิน– พิพิธภัณฑ์บ้านหิมะ – ที่ทำการไปรษณีย์หมู่บ้านหิมะ - ชมวิวระเบียงเขาป้างฉุย - ถนนเสวี่ยอวิ๋น - ขบวนพาเหรด+ปาร์ตี้เต้นรำ               (เช้า/กลางวัน/-)                                    
OPTION : 1. เล่นสกีที่ยาปูลี้ 3 ชั่วโมง (รวมรองเท้าสกี , สกี , และไม้ค้ำสกี) ราคา 300 หยวน/ท่าน
              2. นั่งม้าลากเลื่อนชมหมู่บ้านโจร ราคา 198 หยวน/ท่าน 
   	     3. ขึ้นจุดชมวิว Dream Home + การแสดงเอ้อร์เหรินจ้วน ราคา 198 หยวน/ท่าน








เช้า :   	รับประทานอาหารเช้า ณ ห้องอาหารโรงแรม
	นำท่านเดินทางสู่ เมืองยาปู้ลี่ (ใช้เวลาเดินทางประมาณ 3 ชั่วโมง) สัมผัสบรรยากาศเส้นทางสายหิมะ ชมวิวป่าสนสองข้างทางที่ปกคลุมด้วยหิมะขาวโพลน ก่อนมุ่งหน้าสู่หมู่บ้านหิมะ ดื่มด่ำกับเสน่ห์ของเมืองเล็กท่ามกลางอ้อมกอดของขุนเขา ที่ถูกแต่งแต้มด้วยสีขาวบริสุทธิ์ของปุยหิมะ ที่นี่ไม่ได้เป็นเพียงทางผ่าน แต่คือสวรรค์ของคนรักกิจกรรมฤดูหนาวด้วย ลานสกีมาตรฐานระดับโลก ที่พร้อมต้อนรับทุกคนตั้งแต่หัดเล่นไปจนถึงระดับมืออาชีพ ให้คุณได้เตรียมความพร้อมและซึมซับความงามก่อนเดินทางเข้าสู่ดินแดนแห่งเทพนิยายในฝัน  ยาปู้ลี่ (Yabuli) เป็นเมืองในมณฑลเฮย์หลงเจียง ประเทศจีน ซึ่งมีชื่อเสียงระดับโลกจาก Yabuli Ski Resort ลานสกีที่ใหญ่และดีที่สุดแห่งหนึ่งในประเทศ ที่ตั้ง: อยู่ในเมืองช่างจื้อ ใกล้กับเมืองฮาร์บิน (Harbin) ประมาณ 197 กิโลเมตร ช่วงเวลาเที่ยว: ฤดูสกีเริ่มตั้งแต่กลางเดือนพฤศจิกายนถึงปลายเดือนมีนาคม โดยช่วงที่หิมะสวยและนุ่มฟูที่สุดคือเดือนมกราคมถึงกุมภาพันธ์ ไฮไลต์: มีลานสกีมาตรฐานโอลิมปิกและทีมชาติ, สโนว์บอร์ด, สโนว์โมบิล และรีสอร์ทหรู 
นำท่านผ่านชม ถนนยาเซวี่ย (YAXUE HIGHWAY) เส้นทางสายท่องเที่ยวที่เชื่อมระหว่างยาปู้ลี่กับหมู่บ้านหิมะของมณฑลเฮยหลงเจียง ได้รับการขนานนามว่าเป็นหนึ่งในถนนสายหิมะที่สวยที่สุดของจีน ตลอดสองข้างทางเต็มไปด้วยป่าสนภูเขา และทิวทัศน์ปกคลุมด้วยหิมะขาวโพลนในฤดูหนาว เก็บภาพบรรยากาศธรรมชาติอันงดงามระหว่างการเดินทาง  
นำท่านเดินทางสู่ ร้านอุปกรณ์เครื่องกันหนาว ร้านจำหน่ายอุปกรณ์กันหนาวแบบครบวงจร ตั้งแต่เสื้อขนเป็ด (Down Jacket) เกรดพรีเมี่ยม, รองเท้าบูทลุยหิมะแบบอุ่นและหนาพิเศษ ไปจนถึงถุงมือ ถุงเท้า และหมวกขนสัตว์คุณภาพดี ให้ท่านได้เลือกซื้ออุปกรณ์เสริมความอุ่น เพื่อเตรียมพร้อมสำหรับการตะลุยเมืองน้ำแข็งอย่างมั่นใจ อิสระให้ทุกท่านได้เลือกซื้อเสื้อกันหนาว และอุปกรณ์กันหนาวต่างๆ เพิ่มเติมตามอัธยาศัย โดยอุณหภูมิเฉลี่ยในเดือนธันวาคม-กุมภาพันธ์นั้นอยู่ที่ -10 ถึง -30 องศาเซลเซียส 
[image: ]	นำทุกท่านเดินทางสู่ หมู่บ้านหิมะ Xuexiang (China Snow Town) หมู่บ้านที่มีชื่อเสียงและงดงามที่สุดในจีนช่วงฤดูหนาว ด้วยอุณหภูมิเฉลี่ยติดลบและหิมะที่ตกยาวนานกว่า 7 เดือน ตั้งแต่พฤษภาคมไปจนถึงตุลาคม ทำให้พื้นที่แห่งนี้ถูกปกคลุมด้วยหิมะหนานุ่มสูงถึง 1-2 เมตร ความบริสุทธิ์ของหิมะและทัศนียภาพโดยรอบบ้านไม้สไตล์จีนโบราณจึงถูกปกคลุมด้วยหิมะขาวนวล กลายเป็นภาพโรแมนติกดั่งฉากในเทพนิยาย (รวมค่าเข้า+รถรับ- ส่ง) ใช้เวลาเดินทางประมาณ 3 ชั่วโมง (เมื่อถึงทางเข้าอุทยาน กรุ๊ปทัวร์จะเปลี่ยนเป็นรถบัสภายในของอุทยานเพื่อเดินทางเข้าสู่หมู่บ้าน ระยะทางประมาณ 5-10 นาที เพื่อรักษาสภาพแวดล้อม)  
เที่ยง :	      รับประทานอาหารกลางวัน ณ ภัตตาคาร
[bookmark: _Hlk231320622][bookmark: _Hlk231320589]หลังอาหาร อิสระให้ท่านเพลิดเพลินกับ บรรยากาศสุดแสนโรแมนติกใน หมู่บ้านหิมะ xuexiang  ในหมู่บ้านเต็มไปด้วยสถานที่ท่องเที่ยวมากมายและกิจกรรมสนุกให้เล่นหลากหลาย เช่น สาดน้ำร้อนในหมู่บ้านหิมะ  ชมสัตว์เมืองหิมะ กวาง ม้า แพะฯลฯ (ไม่รวมค่ากิจกรรม) เช็คอินจุดไฮไลท์สำคัญของหมู่บ้านหิมะ คือ อนุสาวรีย์หิน หรือศิลาจารึกหน้าหมู่บ้าน ที่กลายเป็นแลนด์มาร์คต้อนรับนักท่องเที่ยวจากทั่วทุกมุมโลก หินขนาดใหญ่ปกคลุมด้วยหิมะ มีอักษรจีน中国雪乡(จงกั๋วเสวี่ยเซียง) ซึ่งแปลว่า “หมู่บ้านหิมะแห่งประเทศจีน” สลักไว้อย่างโดดเด่น ชม พิพิธภัณฑ์แห่งหมู่บ้านหิมะ (Snow Town Museum) เป็นพิพิธภัณฑ์ที่รวบรวมประวัติ ความเป็นมา และวัฒนธรรมของหมู่บ้านหิมะ Xuexiang จัดแสดงเครื่องมือ อุปกรณ์ และวิถีชีวิตของชาวบ้านในพื้นที่หนาวจัด ที่ทำการไปรษณีย์แห่งหมู่บ้านหิมะ (Snow Town Post Office) อีกหนึ่งจุดเช็กอิน ที่นี่ไม่เพียงเป็นไปรษณีย์ในพื้นที่ห่างไกล แต่ยังเป็นสถานที่ที่ทุกท่านสามารถเลือกซื้อโปสการ์ดลวดลายพิเศษ พร้อมส่งถึงคนที่รัก และประทับตราไปรษณีย์เฉพาะของหมู่บ้านหิมะ ที่ไม่มีจำหน่ายในที่ใด อาคารไปรษณีย์หลังเล็ก สีเขียวเข้มตัดกับหิมะสีขาว เป็นอีกหนึ่งมุมถ่ายรูปยอดนิยม จากนั้นนำท่านชมวิว เขาป้างฉุย ระเบียงชมวิวหมู่บ้านหิมะ (Bangchui Mountain Plank Road) เดินขึ้นทางลาดไม้เพื่อชมวิวพาโนรามาของหมู่บ้านจากมุมสูง ท่านจะเห็นภาพ "บ้านเห็ดหิมะ" ที่เรียงรายกันอย่างสวยงามเหมือนเทพนิยาย ให้ท่านเดินเล่น ถ่ายรูปตามอัธยาศัย หลังจากนั้นนำท่าน ชมแสงสี[image: ]ภายในหมู่บ้านหิมะ Dream Home (รวมค่าเข้า+ค่ากิจกรรม) สถานที่ท่องเที่ยวที่มีชื่อเสียง มีความงดงามระดับ ที่เคยใช้เป็นสถานที่ถ่ายทำภาพยนตร์และรายการชื่อดังมาแล้วหลายรายการ ตัวทำเลตั้งอยู่ใกล้กับถนนคนเดิน XUEYUN จุดเด่นที่ดึงดูดสายตาผู้มาเยือนคือทัศนียภาพของ 'เห็ดหิมะ' อันเป็นเอกลักษณ์ แท้จริงแล้วคือกลุ่มบ้านหลังกะทัดรัดที่ปลูกเรียงรายในระดับความสูงเท่าๆ กัน เมื่อหิมะเกาะตัวหนาบนหลังคา จึงดูราวกับเห็ดหิมะที่เติบโตขึ้นตามธรรมชาติ กลายเป็นประติมากรรมหิมะที่แสนจะงดงาม ที่นี่ท่านจะได้ดื่มด่ำกับความบริสุทธิ์ของหมู่บ้านหิมะที่ขาวสะอาดตาที่สุด ซึ่งถือเป็นหัวใจหลักและจุดเด่น ที่สุดของสถานที่แห่งนี้สัมผัสบรรยากาศราวกับดินแดนแห่งเทพนิยาย เก็บภาพประทับใจกับบ้านไม้ดั้งเดิมที่ถูกหิมะปกคลุมจนหลังคาโค้งมนคล้ายดอกเห็ดขาว ท่ามกลางแสงไฟหลากสีที่ตกแต่งอย่างอบอุ่นและโรแมนติกมีเสน่ห์เฉพาะตัว  สร้างความงดงามตราตรึงใจในยามค่ำคืน นำท่านชม การแสดงเอ้อร์เหรินจ้วน (Errenzhuan) คือ ศิลปะการแสดงพื้นเมืองที่เก่าแก่และมีชื่อเสียงอย่างมากทางภาคตะวันออกเฉียงเหนือ (ตงเป่ย) ของประเทศจีน โดยคำว่า "เอ้อร์เหรินจ้วน" มีความหมายตรงตัวว่า "การแสดงของคนสองคน" ซึ่งสะท้อนถึงรูปแบบหลักของการแสดงนี้ได้อย่างชัดเจน ลักษณะเด่นของการแสดงนักแสดงสองคน: โดยทั่วไปจะเป็นชายหนึ่งคนและหญิงหนึ่งคน (มักจะจับคู่กันในชีวิตจริงด้วย) สวมบทบาทสลับไปมาเพื่อเล่าเรื่องราวต่าง ๆ อุปกรณ์คู่กาย: นักแสดงมักจะถือ พัด (พัดกระดาษขนาดใหญ่) และ ผ้าเช็ดหน้าสี่เหลี่ยม ซึ่งจะถูกนำมาใช้ประกอบท่าทาง เช่น การหมุนพัดและโยนผ้าเช็ดหน้าอย่างคล่องแคล่วและสวยงาม การผสมผสานศิลปะ 4 ด้าน: เป็นการรวมตัวกันของ การร้อง การพูด การเต้น และการหยอกล้อ (ตลกขบขัน) โดยบทสนทนามักใช้ภาษาถิ่นตงเป่ยที่ตรงไปตรงมา เข้าใจง่าย และสนุกสนาน เนื้อเรื่อง: นิยมหยิบยกมาจากนิทานพื้นบ้าน วรรณกรรมโบราณ หรือเรื่องราวในชีวิตประจำวันของชาวบ้าน นำมาเล่าในเชิงตลกขบขันและประชดประชันประเด็นสังคม (รวมค่ากิจกรรม) จากนั้นอิสระเดินเที่ยวชม ถนนเสวี่ยอวิ๋น (Xueyun Street) ถนนสายหลักของหมู่บ้านที่ยาวประมาณ 500 เมตร สองข้างทางเต็มไปด้วยร้านค้าขายพวกผลไม้สดแช่แข็ง ผลไม้เคลือบน้ำตาล ไอศกรีมแท่ง และมันเผาเพิ่มความอบอุ่นตั้งแต่เช้าจนดึก ตลอดสองข้างทางเต็มไปด้วยร้านค้าของที่ระลึก ร้านอาหารท้องถิ่น และร้านกาแฟน่ารักๆ ถนนสายนี้ถูกตกแต่งด้วยไฟประดับและโคมแดงสไตล์จีน เพิ่มเสน่ห์ให้บรรยากาศอบอุ่นและมีชีวิตชีวา เป็นหนึ่งในถนนที่โรแมนติกที่สุดของหมู่บ้านหิมะ ท่านสามารถ ช้อปปิ้งสินค้าแฮนด์เมด พร้อมถ่ายภาพเก็บความทรงจำในมุมสวยๆ ของหมู่บ้าน  ชมแสงสีกลางคืน ถนนคนเดินเสวี่ยอวิ๋น + ชมขบวนพาเหรดดิสโก้ + ปาร์ตี้เต้นรำ กิจกรรมไฮไลต์ที่จัดขึ้นในช่วงฤดูหนาวเพื่อสร้างสีสันให้กับหมู่บ้านหิมะ โดยมีการแสดงของนักแสดงในชุดแฟนซี ขบวนพาเหรดท่ามกลางแสงไฟ และการแสดงที่คึกคัก นักท่องเที่ยวสามารถร่วมเต้นรำ ถ่ายภาพ และสัมผัสบรรยากาศแห่งการเฉลิมฉลองท่ามกลางหิมะขาวโพลน ถือเป็นอีกหนึ่งประสบการณ์ที่ได้รับความนิยม และสร้างความประทับใจในยามค่ำคืนของหมู่บ้าน ความสวยงามของหมู่บ้านหิมะแห่งนี้ จะเกิดขึ้นหลังจากฟ้าเริ่มมืดลง ชาวบ้านและร้านค้าจะเริ่มเปิดไฟประดับ โดยประมาณ 17.00 น. เป็นต้นไป **หมายเหตุ** การชมขบวนพาเหรดดิสโก้ ขึ้นอยู่กับทางผู้จัดงาน และสภาพภูมิอากาศในแต่ละปี หากปิดหรืองดการจัดแสดง ทางบริษัทฯ ขอสงวนสิทธิ์ไม่คืนค่าบริการใดๆ ทั้งสิ้น โดยไม่ต้องแจ้งให้ทราบล่วงหน้า 
ค่ำ :	        รับประทานอาหารค่ำ อิสระตามอัธยาศัย   
[image: ][image: ]ที่พัก :        พักในหมู่บ้านหิมะดั้งเดิม Xuexiang (ที่พักสไตล์โฮมสเตย์แบบพื้นเมือง) หรือเทียบเท่าระดับเดียวกัน







DAY 5 :     เมืองฮาร์บิ้น – ชมบรรยากาศเช้าของหมู่บ้านหิมะ – ถ่ายภาพที่ระลึกกับหลักหินหมู่บ้าน – ตุ๊กตาหิมะ
     ยักษ์ - โรงงานเภสัชหมายเลข 6 – ย่านเมืองเก่าบารอค 		          (เช้า/กลางวัน/-)
OPTION : 1. นั่งรถถังขึ้นภูเขาหัวโล้น + นั่งสโนว์โมบิลขึ้นยอดเขาต้าทูติ่งจื่อ ราคา 298 หยวน/ท่าน
              2. ระเบียงน้ำแข็ง (ICE & SNOW GALLERY) + สวนสัตว์บนภูเขา ราคา 298 หยวน/ท่าน 






เช้า :   	รับประทานอาหารเช้า ณ ห้องอาหารโรงแรม 
	ชมบรรยากาศเช้าของหมู่บ้านหิมะ และ ถ่ายภาพที่ระลึกกับหลักหินหมู่บ้าน
เที่ยง :	      รับประทานอาหารกลางวัน ณ ภัตตาคาร  
[image: ]จากนั้นนำท่านชม ตุ๊กตาหิมะยักษ์ (Giant Snowman) แลนด์มาร์คยอดฮิตของฤดูหนาวในเมืองฮาร์บิน ตุ๊กตาหิมะขนาดยักษ์ที่สร้างขึ้นจากหิมะล้วน ๆ มีความสูงหลายสิบเมตรตกแต่งด้วยหมวก ผ้าพันคอ และจมูกแครอทตามแบบฉบับคลาสสิก สร้างขึ้นใจกลางลานกิจกรรมฤดูหนาว โดยทีมช่างผู้เชี่ยวชาญ เปรียบเสมือนสัญลักษณ์แห่งความสุขสดใสของฤดูหนาว ที่สร้างรอยยิ้มให้ผู้มาเยือนได้ทุกวัน 
นำท่านชมด้านนอก โรงงานเภสัชหมายเลข 6 ฮาร์บิน (HARBIN PHARMACEUTICAL GROUP NO. 6 FACTORY) สร้างขึ้นเพื่อเป็นสำนักงานใหญ่ และโรงงานของบริษัทผลิตยาชั้นนำของจีน อาคารสไตล์ยุโรปโดมสีเขียว หอคอย ซุ้มโค้ง และลวดลายประติมากรรมหินอันงดงามที่ได้รับฉายาว่า "ลูฟวร์แห่งตะวันออก" ได้รับแรงบันดาลใจจากพระราชวังและพิพิธภัณฑ์ในยุโรป ปัจจุบันกลายเป็นนักท่องเที่ยวนิยมแวะถ่ายภาพด้านหน้าอาคารงดงามราวกับปราสาทก่อนเดินทางไปยังสถานที่ท่องเที่ยวสำคัญอื่นๆ ของเมือง (ถ่ายรูปด้านนอก) จากนั้น นำท่านเดินทางสู่ ถนนบาร็อก (Harbin Baroque Street) ย่านเมืองเก่าฮาร์บิน ชมเสน่ห์ของ ถนนบาร็อก ซึ่งเป็นแหล่งรวมอาคารสไตล์ยุโรปตะวันตกในยุคศตวรรษที่ 19–20 โดยเฉพาะสถาปัตยกรรมแบบ บาร็อกผสมจีน ที่หาชมได้ยากในประเทศจีน บ้านเรือนเก่าแก่เหล่านี้ถูกอนุรักษ์ไว้อย่างดี กลายเป็นแหล่งท่องเที่ยวที่สะท้อนประวัติศาสตร์การตั้งถิ่นฐานของชาวรัสเซียในฮาร์บิน อิสระให้ท่านถ่ายภาพ และซึมซับบรรยากาศเมืองเก่าที่ยังคงมนต์เสน่ห์คลาสสิกไม่เสื่อมคลาย 

ค่ำ :	      รับประทานอาหารค่ำ อิสระตามอัธยาศัย
ที่พัก	:  BAHUANG TONGSHEN HOTEL / YARROW BOUTIQUE HOTEL / HOLIDAY INN EXPRESS เทียบเท่าระดับ 4 ดาว


DAY 6 :     จัตุรัสโบสถ์เซ็นโซเฟีย • สวนสตาลิน - อนุสาวรีย์ฝั่งหง – สะพานรถไฟร้อยปีปิงโจว (แม่น้ำซงฮวา) –               
      เทศกาลแกะสลักหิมะและน้ำแข็งแห่งเมืองฮาร์บิน - สนามบินฮาร์บิ้น                       (เช้า/-/-)



เช้า :   	     รับประทานอาหารเช้า ณ ห้องอาหารโรงแรม
[image: ]นำท่านเดินทางสู่ จัตุรัสโบสถ์เซ็นโซเฟีย (Saint Sophia Cathedral) แลนด์มาร์กสำคัญของเมืองฮาร์บิน โบสถ์คริสต์ นิกายออร์โธดอกซ์ที่มีสถาปัตยกรรมแบบรัสเซียอันโดดเด่น ด้วยโดมสีเขียวขนาดใหญ่และผนังอิฐสีแดง สวยงามคลาสสิก ให้ท่านถ่ายรูปตามอัธยาศัย (ถ่ายรูปด้านนอกไม่รวมค่าเข้าประมาณ 15 หยวน/ท่าน) 
เที่ยง :	      รับประทานอาหารกลางวัน อิสระตามอัธยาศัย
นำท่านเดินทางสู่ สวนสตาลิน (Stalin Park) อยู่ริมแม่น้ำซงฮัวเจียงในฮาร์บิน เป็นสวนสาธารณะพักผ่อนยอดนิยม มีบรรยากาศร่มรื่น วิวแม่น้ำสวย และจัดกิจกรรมทั้งฤดูร้อนและฤดูหนาว ที่นี่เป็นที่ตั้งของ อนุสาวรีย์ป้องกันน้ำท่วม หรือ อนุสาวรีย์ฝั่งหง (Flood Control Monument) เป็นอนุสรณ์สถานที่สร้างขึ้นเพื่อรำลึกถึงความพยายามของชาวฮาร์บินในการป้องกันน้ำท่วมครั้งใหญ่เมื่อปี ค.ศ. 1957 อนุสาวรีย์นี้มีลักษณะเป็นเสาทรงกระบอกสูง ประดับด้วยรูปปั้นของกลุ่มคนงาน ชาวนา ทหาร และปัญญาชนที่ร่วมมือกันปกป้องเมือง พร้อมมีสระน้ำแสดงระดับน้ำสูงสุดในปีนั้นและเสาโรมันล้อมรอบ เป็นสัญลักษณ์แห่งความสามัคคีและความกล้าหาญของชาวเมืองฮาร์บินในอดีต 
นำท่านชม สะพานรถไฟร้อยปีปิงโจว เป็นสะพานเหล็กที่อยู่คู่กับเมืองฮาร์บินมามากกว่า 100 ปี เป็นสะพานที่ในอดีตถูกใช้เป็นสะพานที่ให้รถไฟได้วิ่งข้ามแม่น้ำซงฮัว ซึ่งเป็นสะพานส่วนหนึ่งของเส้นทางรถไฟสายตะวันออกของจีน ที่ถูกสร้างโดยจักรวรรดิรัสเซียในสมัยนั้น ปัจจุบันสะพานนี้ไม่ได้ถูกใช้สำหรับรถไฟแล้ว แต่กลายมาเป็นสะพานที่ผู้คนสามารถเดินข้าม ขี่จักรยานข้ามเพื่อเยี่ยมชมประวัติศาสตร์ส่วนหนึ่งของเมืองฮาร์บินได้ แลนด์มาร์คสะพานรถไฟปินโจวนี้ เป็นแลนด์มาร์คที่ผู้คน นักท่องเที่ยวมักจะแวะเวียนมาชมวิวทิวทัศน์ หรือถ่ายรูปกันบนสะพานนี้
ให้ท่านอิสระช้อปปิ้ง ถนนคนเดินจงหยาง (Zhongyang Pedestrian Street) ถนนคนเดินชื่อดังของฮาร์บิน แหล่งรวมสินค้าท้องถิ่น ร้านค้า คาเฟ่ ร้านอาหาร เสื้อผ้า แฟชั่น รองเท้า และของฝากหลากหลายสไตล์ บรรยากาศยุโรปและจีนที่ผสมผสานได้อย่างลงตัว  แวะชม Popmart เก็บคอลเลคชั่นใหม่ ๆ ของฟิกเกอร์สุดน่ารัก ที่สายสะสมของเล่นไม่ควรพลาด จากนั้นนำท่านชมความยิ่งใหญ่ของงานฤดูหนาวระดับโลก เทศกาลแกะสลักหิมะและน้ำแข็งแห่งเมืองฮาร์บิน ที่ใหญ่ที่สุดในโลก Harbin International Ice and Snow Festival (รวมค่าเข้าชม) ซึ่งใน 1 ปีจะจัดขึ้นเพียงครั้งเดียวเท่านั้น ถ่ายรูปกับประติมากรรมน้ำแข็งสุดอลังการที่ถูกแกะสลักโดยช่างฝีมือดีจากทั่วทุกมุมโลก โดยนำก้อนน้ำแข็งหลายหมื่นก้อนมาแกะสลักเพื่อประกอบเป็นรูปร่างต่างๆ จนกลายเป็นเมืองที่เหมือนหลุดออกมาจากเทพนิยาย มีปราสาทขนาดใหญ่สวยงามตระการตา ยามค่ำคืนจะเปิดไฟสีสันสวยงาม นอกจากถ่ายรูปสวยๆ ยังมีกิจกรรมอื่นๆ ที่[image: ]น่าสนใจมากมาย เช่น นั่งรถม้าเที่ยวชมรอบๆ การเล่นสไลด์เดอร์น้ำแข็ง การเล่นกระดานลื่นน้ำแข็ง ถอดเสื้อผ้าว่ายน้ำในสระน้ำท่ามกลางอากาศติดลบมากกว่า -20 องศา การเล่นไอซ์สเกต การเดินเข้าชมถ้ำน้ำแข็ง เป็นต้น (ไม่รวมค่ากิจกรรมพิเศษต่างๆ) 
หมายเหตุ: เทศกาลแกะสลักหิมะ และน้ำแข็งแห่งเมืองฮาร์บิน ในแต่ละปีการแกะสลักรูปแบบอาจจะแตกต่างกันออกไป จะเริ่มเข้าชมได้ตั้งแต่ช่วงการเตรียมงาน หรือจนกว่าหิมะจะละลาย) **เนื่องจากงานจัดในกลางแจ้ง หากอากาศไม่หนาวพอและน้ำแข็งละลาย บริษัทขอสงวนสิทธิ์เปลี่ยนกิจกรรมเป็นกิจกรรมอื่นโดยไม่แจ้งล่วงหน้า พิธีเปิดงานหลักคือวันที่ 5 ม.ค. 2027 แต่คาดว่าเริ่มเข้าชมได้ตั้งแต่ 10 ธ.ค. 2026 หากเทศกาลยังไม่เปิด อาจเปลี่ยนเป็นชม พิพิธภัณฑ์น้ำแข็งและหิมะแฟนตาซี (DREAM ICE & SNOW MUSEUM) แทนโดยไม่มีหักคืนค่าใช้จ่าย 
ค่ำ :	      รับประทานอาหารค่ำ อิสะตามอัธยาศัย
	      ได้เวลาอันสมควร นำท่านเดินทางสู่ สนามบินฮาร์บิ้นไท่ผิง
DAY 7 :    สนามบินฮาร์บิ้นไท่ผิง – กรุงเทพฯ (สนามบินดอนเมือง)                                       (-/-/-)



02.15 น.	ออกเดินทางสู่สนามบินดอนเมือง โดยสายการบิน AIR ASIA X เที่ยวบินที่ XJ751 
(ไม่มีบริการอาหารและเครื่องดื่มบนเครื่อง) 
07.45 น.	เดินทางถึง สนามบินดอนเมือง กรุงเทพฯ โดยสวัสดิภาพ พร้อมความประทับใจ

อัตราค่าบริการ**ราคาพิเศษ!! ไม่มีราคาเด็ก**
	วันเดินทาง
	      ราคาทัวร์/ท่าน
ห้องละ 2 ท่าน
	    ราคา
   ห้องพักเดี่ยว
	ที่นั่ง

	11 – 17 ธันวาคม 2569
	34,888.-
	7,900.-
	25+1

	13 – 19 ธันวาคม 2569
	34,888.-
	7,900.-
	25+1

	**เวลาบินอาจจะมีการเปลี่ยนแปลง กรุณาสอบถามกรุ๊ปและไฟท์บินคอนเฟิร์มจากเจ้าหน้าที่ทุกครั้ง 
ก่อนทำการจองและออกตั๋วภายในประเทศ**

	ที่พักบางแห่งอาจไม่มีห้องพักสำหรับ 3 ท่าน กรณีเดินทาง 3 ท่าน ต้องซื้อห้องพักเดี่ยวเพิ่ม

